ai4bharat/Pralekha huggingface dataset:
রেলমন্ত্রক
গতি শক্তি কার্গো টার্মিনাল
নতুন দিল্লি, ০৬ এপ্রিল, ২০২২
রেলে পণ্য পরিবহণ ব্যবস্থার উন্নয়নে আরও কার্গো টার্মিনাল গড়ে তোলার পরিকল্পনা করা হয়েছে। এতে শিল্পমহলের বিনিয়োগ আকর্ষণের জন্য একটি নতুন ‘গতি শক্তি মাল্টি-মোডাল কার্গো টার্মিনাল’ নীতি ১৫.১২.২০২১ তারিখ থেকে কার্যকর করা হয়েছে। নতুন এই টার্মিনালগুলি কোন কোন অঞ্চলে গড়ে তোলা হবে তা স্থির করা হয়েছে শিল্পমহলের চাহিদা এবং সম্ভাব্য পণ্যের পরিমাণের উপর ভিত্তি করে। এপর্যন্ত ৬টি গতি শক্তি কার্গো টার্মিনাল চালু হয়েছে এবং ৭৪টির কাছাকাছি টার্মিনালের স্থান প্রাথমিকভাবে চিহ্নিত করা হয়েছে। অন্ধ্রপ্রদেশে ৪টি, অসমে ২টি, বিহারে ৮টি, ছত্তিশগড়ে ১টি, দিল্লিতে ১টি, গুজরাটে ৩টি, হরিয়ানায় ২টি, ঝাড়খণ্ডে ৪টি, কর্ণাটকে ৩টি, কেরলে ১টি, মধ্যপ্রদেশে ১টি, মহারাষ্ট্রে ১১টি, ওড়িশায় ৪টি, পাঞ্জাবে ৬টি, তামিলনাড়ুতে ৩টি, তেলেঙ্গানায় ৫টি, উত্তরপ্রদেশে ১০টি, উত্তরাখণ্ডে ১টি এবং পশ্চিমবঙ্গে ৪টি টার্মিনাল স্থাপনের স্থান নির্দিষ্ট করা হয়েছে।
গতি শক্তি কার্গো টার্মিনালের বৈশিষ্ট্যগুলি হলো –
• দ্রুত এবং ঝামেলামুক্ত অনুমোদনের জন্য সরলীকৃত আবেদন প্রক্রিয়া।
• আবেদনকারীকে কোনো বিভাগীয় খরচ দিতে হবে না।
• সংযোগসাধনের জন্য রেলের জমি ব্যবহার করলে কোনো ল্যান্ড লাইসেন্স ফি দিতে হবে না।
• বাণিজ্যিক কর্মীদের কোনো খরচ দিতে হবে না।
• পরিষেবা কেন্দ্রে সমস্ত যানবাহনের সুবিধা রেলই নির্মাণ করবে, এর রক্ষণাবেক্ষণের দায়িত্বও রেলের।
• এক মেট্রিকটন বা তার বেশি ওজনের পণ্যের বহির্মুখী পরিবহণের ক্ষেত্রে, মাঝের ব্লক হাট/ ব্লক স্টেশনের খরচের জন্য পণ্য মাশুলের ১০ শতাংশ ছাড় দেওয়া হবে।
• ইয়ার্ড এবং লোডিং/ আনলোডিং লাইন ছাড়া অন্য সব সম্পত্তির রক্ষণাবেক্ষণের খরচ বহন করবে রেল।
• ট্র্যাকের যে অংশ রেল রক্ষণাবেক্ষণ করছে সেখান থেকে অন্য টার্মিনালের সঙ্গে সংযোগসাধনের অধিকার রেলের হাতেই সংরক্ষিত থাকবে।
আগামী তিনটি আর্থিক বছর অর্থাৎ ২০২২-২৩, ২০২৩-২৪ এবং ২০২৪-২৫ –এর মধ্যে ১০০টি গতি শক্তি কার্গো টার্মিনাল গড়ে তোলার লক্ষ্যমাত্রা নেওয়া হয়েছে।
লোকসভায় আজ এক প্রশ্নের লিখিত উত্তরে রেল, যোগাযোগ এবং বৈদ্যুতিন ও তথ্য প্রযুক্তি মন্ত্রী শ্রী অশ্বিনী বৈষ্ণ এই তথ্য জানিয়েছেন।
CG/SD/SKD/
(Visitor Counter : 104
ইস্পাতমন্ত্রক
ইস্পাত ক্ষেত্রে সহযোগিতা বাড়াতে ও কার্বন নিঃসরণ হ্রাস করতে ভারত ও জাপানের মধ্যে দ্বিপাক্ষিক বৈঠক
নয়াদিল্লি, ২০ জুলাই, ২০২৩
কেন্দ্রীয় ইস্পাত মন্ত্রী শ্রী জ্যোতিরাদিত্য এম সিন্ধিয়া এবং জাপানের অর্থ, বাণিজ্য ও শিল্পমন্ত্রী মিঃ নিশিমুরা ইয়াসুতোশি আজ নতুন দিল্লিতে দ্বিপাক্ষিক বৈঠকে মিলিত হন। ইস্পাত ক্ষেত্রে সহযোগিতা বাড়াতে ও কার্বন নিঃসরণ হ্রাস করার বিষয়ে তাঁদের মধ্যে আলোচনা হয়।
উভয় পক্ষই দুই দেশের শিল্পক্ষেত্রের পরিস্থিতি বিবেচনা করে একটি নির্দিষ্ট নীতি নির্ধারণের ওপর গুরুত্ব দেন। ইস্পাত ক্ষেত্রে অর্থনৈতিক উন্নয়ন ও কার্বন নিঃসরণের মাত্রা কমানো এক্ষেত্রে বিশেষ গুরুত্বপূর্ণ। ইস্পাত উৎপাদনের ক্ষেত্রে ভারত ও জাপান বিশ্বের দ্বিতীয় এবং তৃতীয় বৃহত্তম দেশ হওয়ায় বিশ্ব ইস্পাত শিল্পক্ষেত্রে অংশীদারিত্বের মাধ্যমে সুবিধা গ্রহণের বিষয়ে দুই নেতাই সম্মত হন।
সম্প্রতি ভারতের ইস্পাত ক্ষেত্রে জাপানের উৎপাদকদের বিনিয়োগের বিষয়টিতে নজর দিয়ে উভয় পক্ষই দুই দেশের সরকারি-বেসরকারি ক্ষেত্রে সহযোগিতা বাড়াতে সম্মত হয়। এর ফলে, আন্তর্জাতিক ইস্পাত শিল্পের উন্নতি হবে।
উভয় পক্ষই ‘নেট জিরো’ লক্ষ্য পূরণের জন্য নিজেদের সহযোগিতা বৃদ্ধির বিষয়েও গুরুত্ব আরোপ করে। সহযোগিতা বাড়াতে ভারত ও জাপান আগামীদিনে ইস্পাত বিষয়ক আলোচনা ও অন্যান্য সহযোগিতা কর্মসূচি গ্রহণের সিদ্ধান্ত নিয়েছে।
CG/PM/DM
(Visitor Counter : 47
প্রধানমন্ত্রীরদপ্তর
প্রধানমন্ত্রী লাক্ষাদ্বীপের মানুষের অভিনন্দন জানিয়েছেন মিনিকয়, থুন্ডি বিচ এবং কাদমাত বিচকে ‘ব্লু বিচ’-এ পরিণত করার জন্য
উপকূলকে আরও পরিচ্ছন্ন করে তোলার আগ্রহের জন্য ভারতীয়দের প্রশংসা করেছেন
নয়াদিল্লি, ২৬ অক্টোবর ২০২২
প্রধানমন্ত্রী শ্রী নরেন্দ্র মোদী অভিনন্দন জানিয়েছেন বিশেষ করে, লাক্ষাদ্বীপের মানুষজনকে মিনিকয়, থুন্ডি বিচ এবং কাদমাত বিচ ‘ব্লু বিচ’-এর তালিকায় স্থান করে নেওয়ার জন্য। এই শিরোপা দেওয়া হয় বিশ্বের পরিচ্ছন্ন উপকূলকে। প্রধানমন্ত্রী ভারতের উল্লেখযোগ্য উপকূলের কথা তুলে ধরেছেন এবং উপকূলকে আরও পরিচ্ছন্ন রাখতে ভারতীয়দের মধ্যে আগ্রহের প্রশংসা করেছেন।
পরিবেশ, বন এবং জলবায়ু পরিবর্তন মন্ত্রী শ্রী ভূপেন্দ্র যাদবের ট্যুইট উদ্ধৃত করে প্রধানমন্ত্রী ট্যুইট করেছেন;
“এটা দারুণ ব্যাপার! অভিনন্দন, বিশেষ করে লাক্ষাদ্বীপের মানুষকে এই সাফল্যের জন্য। ভারতের উপকূল উল্লেখযোগ্য এবং উপকূলকে আরও পরিচ্ছন্ন করতে আমাদের নাগরিকদের মধ্যে বিশাল আগ্রহ আছে।”
https://t.co/4gRsWussRt
PG/AP/DM
(
কেন্দ্রীয়মন্ত্রিসভা
গর্ভপাত  বিল, ২০২০-তে কেন্দ্রীয় মন্ত্রিসভার অনুমোদন
নয়াদিল্লি, ২৯ জানুয়ারি, ২০২০
প্রধানমন্ত্রী শ্রী নরেন্দ্র মোদীর পৌরহিত্যে নতুন দিল্লিতে আজ কেন্দ্রীয় মন্ত্রিসভার বৈঠকে ১৯৭১ সালের গর্ভপাত সংক্রান্ত আইন সংশোধন করে গর্ভপাত  বিল, ২০২০-র প্রস্তাব অনুমোদন করা হয়েছে। এই বিলটি সংসদের আসন্ন অধিবেশনেই পেশ করা হবে।
প্রস্তাবিত সংশোধনীর গুরুত্বপূর্ণ বৈশিষ্ট্য :
· গর্ভধারণের ২০ সপ্তাহের মধ্যে গর্ভপাত করাতে হলে একজন চিকিৎসকের মতামত নেওয়া জরুরি এবং গর্ভধারণের পর ২০ থেকে ২৪ সপ্তাহের মধ্যে গর্ভপাত করাতে হলে দু’জন চিকিৎসকের মতামত নেওয়া জরুরি।
· ক্ষেত্রবিশেষে মহিলাদের জন্য গর্ভপাতের অনুমতি গর্ভধারণের পর ২০ সপ্তাহ থেকে বাড়িয়ে ২৪ সপ্তাহ পর্যন্ত করার প্রস্তাব এই সংশোধনীতে রয়েছে। এক্ষেত্রে যৌন লাঞ্ছনার শিকার, নিকট আত্মীয়-পরিজনের লালসার শিকার এবং ভিন্নভাবে সক্ষম অথবা নাবালিকা বা অরক্ষণীয়া মহিলাদের গর্ভপাতের ক্ষেত্রে এই নিয়ম কার্যকর হবে।
· মেডিকেল বোর্ডের বিচারে ভ্রূণে কোন অসঙ্গতি দেখা দিলে গর্ভধারণের সর্বোচ্চ সীমা গর্ভপাতের ক্ষেত্রে বিবেচ্য হবে না। মেডিকেল বোর্ডের সদস্যরা বিভিন্ন দিক বিবেচনা করে গর্ভপাতের বিষয়টি স্থির করবেন।
· যে মহিলার গর্ভপাত করানো হবে, তাঁর নাম ও পরিচয় প্রকাশ করা যাবে না। তবে, আইন অনুযায়ী স্বীকৃত ব্যক্তি ঐ মহিলার নাম ও পরিচয় জানতে পারবেন।
মহিলাদের ক্ষেত্রে থেরাপেটিক, সুপ্রজনন, মানবিক বা সামাজিক পরিস্থিতি বিবেচনার পর সুরক্ষিতভাবে বৈধ উপায়ে গর্ভপাত করানোর লক্ষ্যে গর্ভপাত  বিল, ২০২০ আনা হচ্ছে। বর্তমান ১৯৭১-এর গর্ভপাত আইনটির ধারাগুলির সঙ্গে সাযুজ্য বজায় রেখে প্রস্তাবিত এই সংশোধনী বিলে কিছু উপ-ধারায় পরিবর্তন আনতে গর্ভপাতের জন্য গর্ভধারণের পর থেকে সময়সীমা বাড়ানোর উদ্দেশ্যে নতুন অনুচ্ছেদ যুক্ত করা ও সুরক্ষিতভাবে গর্ভপাত করানোর সময় উপযুক্ত পরিষেবা এবং গুণমান বজায় রাখতে কঠোর শর্ত আরোপ করা হচ্ছে।
মহিলাদের নিরাপত্তা ও সহায়তার উদ্দেশ্যে এই পদক্ষেপ গ্রহণ করা হচ্ছে। এর ফলে, বহু মহিলা উপকৃত হবেন। সাম্প্রতিক সময়ে আদালতে বেশ কিছু আবেদন জমা পড়েছে যেখানে ভ্রূণে অসঙ্গতি ধরার পড়ার পর বা মহিলাদের বিরুদ্ধে যৌন হেনস্থার কারণে গর্ভবতী হয়ে পড়ায় নির্দিষ্ট সময় পেরিয়ে যাওয়ার পর তাঁদের গর্ভপাতের অনুমোদন চাওয়া হয়েছে। যেসব মহিলার গর্ভপাত জরুরি, তাঁদের স্বার্থে এই সময়সীমা বাড়ানোর সংশোধনীটি আত্মসম্মান, স্বনির্ভরতা, গোপনীয়তা এবং ন্যায়-বিচার সুনিশ্চিত করবে।
মহিলাদের সুরক্ষিত গর্ভপাত পরিষেবার সুযোগ-সুবিধা আরও বেশি করে পৌঁছে দিতে এবং চিকিৎসা-বিজ্ঞানে অগ্রগতির বিষয়গুলিকে বিবেচনায় রেখে স্বাস্থ্য ও পরিবারকল্যাণ মন্ত্রক সংশ্লিষ্ট সমস্ত পক্ষ এবং একাধিক মন্ত্রকের সঙ্গে বিস্তারিত আলোচনার পর এই সংশোধনী প্রস্তাব এনেছে।
CG/BD/DM
(Visitor Counter : 2618
রাস্ত্রপতিগী লোইশঙ
কোবিদ-১৯গী মাইয়োক্তা লান্থেংনবদা, অয়ুশ সিস্তেম ওফ মেদিসিননা প্রজা মীয়ামগী ইম্ম্যুনিতী ফগৎহন্দুনা য়াম্না মরু ওইবা থৌদাং অমা লৌরি: রাস্ত্রপতি কোবিন্দ
ভারতকী রাস্ত্রপতিনা গোরখপুরদা শাগদৌরিবা মহায়োগী গুরু গোরখনাথ অয়ুশ বিস্ববিদ্যলয়গী উরেপ-উয়ুং তমখ্রে
কোবিদ-১৯গী মাইয়োক্তা মরু ওইনা লাইচৎ অসিগী অনিশুবা ৱেব অসি লান্থেংনবদা, অয়ুশ সিস্তেম ওফ মেদিসিননা প্রজা মীয়ামগী ইম্ম্যুনিতী ফগৎহন্দুনা য়াম্না মরু ওইবা থৌদাং অমা লৌখ্রে হায়না ভারতকী রাস্ত্রপতি, শ্রী রাম নাথ কোবিন্দনা ফোংদোকখি৷ ঙসি উত্তর প্রদেশকী গোরখপুরদা শাগদৌরিবা মহায়োগী গুরু গোরখনাথ অয়ুশ বিস্ববিদ্যলয়গী উরেপ-উয়ুং তম্বগী থৌরমদা মহাক্না ৱা ঙাংখ্রে৷
ভারতকী রাস্ত্রপতিনা উরেপ-উয়ুং তম্লবা মতুং ৱা ঙাংবা হেক হৌরকপদা, নোং চুরকখি৷ মসিগী কোইন্সিদেন্স অসি প্রোজেক্ত অসি মাই পাকপা হৌরকপগী খুদম অমনি হায়না রাস্ত্রপতিনা ফোংদোকখি৷
থৌরম অদুদা ৱা ঙাংলদুনা, রাস্ত্রপতিনা অসুম্না ফোংদোকখি মদুদি ঙল্লিঙৈ মতমদগী হৌদুনা ঐখোয়গী লৈবাক অসিদা হিলিং অমসুং হেল্থকেয়রগী নন-কনবেস্নেল অমসুং ত্রেদিস্নেল সিস্তেম কয়া অমা শাগোন্নদুনা লাকখ্রে৷ মখোয়গী চাওখৎ-থৌরাংগীদমক ভারত সরকারনা লেপ্পা-লৈতনা হোৎনখ্রে৷ হিদাক-লাংথক্কী লৈরিবা সিস্তেমশিং অসি সিস্তেমেতিক নাইনা তাকপি-তম্বিনবা অমসুং রিসর্স পাংথোক্ননবগীদমক, অয়ুশ মন্ত্রালয় অসি ২০১৪দা শেমখি৷ উত্তর প্রদেশ সরকারনসু অয়ুশ দিপার্তমেন্ত অসি ২০১৭তা লিংখৎখি হায়না মহাক্না পনখি৷ মহায়োগী গুরু গোরখনাথ অয়ুশ য়ুনিভর্সিতী অসি শেমগৎলক্তুনা রাজ্য অসিগী অয়ুশ মেদিকেল ইন্সতিত্যুতশিংনা য়ুনিভর্সিতী অসিদা এফিলিয়েত তৌদুনা মশা মশাগী মরী লৈনবা ফিল্দশিংদা হেন্না ফবা থবক তৌবা ঙমহল্লগনি হায়না মহাক্না ময়েক শেংনা থাজৈ৷
ইমর্জেন্সী হিদাক-লাংথকশিং ওইনা মিনরেলশিং অমসুং মেতলশিংদগী হিদাক শেমখিবা য়াম্না মমিং লৈরবা মীওইশিংগী মনুংদা বাবা গোরখনাথসু অমনি হায়না থাজনরি হায়না রাস্ত্রপতিনা ফোংদোকখি৷ মরম অদুনা য়ুনিভর্সিতী অসিগী মমিং “মহায়োগী গুরু গোরখনাথ অয়ুশ বিস্ববিদ্যলয়গী” হায়না থোল্লিবা অসি অদুক্কী মতিক চান্নৈ৷
ভারত লৈবাক অসি য়ুনিতী ইন দাইভর্সিতীগী খ্বাইদগী মতিক চারবা খুদম্নি হায়না রাস্ত্রপতিনা ফোংদোকখি৷ ঐখোয়গী লৈবাক অসিদা তোঙান তোঙানবা মেদিকেল সিস্তেমশিং প্রেক্তিস তৌরিবা অসিসু মসিগী ৱাখল্লোন অসিগী মহৈনি৷ য়োগ, অয়ুর্বেদ অমসুং সিধা অসি ভারতনা মালেম অসিদা পীবা খুদোলনি৷
ঙসিদি, ইন্তিগ্রেতিব সিস্তেম ওফ মেদিসিনগী ৱাখল্লোন অসি মালেম শিনবা থুংনা মশক খঙলি হায়না রাস্ত্রপতিনা ফোংদোকখি৷ কমপ্লিমেন্তরী সিস্তেম অমা ওইনা প্রজা মীয়ামগী অনাবশিং ফনবা লাইয়েংবদা তোঙান তোঙানবা মেদিকেল সিস্তেমশিংনা মতেং পাংলি৷
ত্রাইবেল সোসাইতীনা অপিকপা পাম্বীশিং অমসুং পাম্বীশিংদগী শেম্বা হিদাকশিংগী মতাংদা কা হেন্না খঙজরবসু, হৌখিবা চহি খুজিং অনি অসিদা, অয়ুশ সিস্তেম ওফ মেদিসিনগী মিংচৎ অসি লৈবাক শিনবা থুংনা হেনগৎলকখ্রে হায়না রাস্ত্রপতিনা ফোংদোকখি৷ হিদাক লাংথক্কী ওইবা অপিকপা পাম্বীশিং অসিগী দিমান্দ হেনগৎলকখ্রে অমসুং মসিনা লৌমীশিং, উমংদা লৈরিবা মীওইশিংগী ইনকম হেনগৎহল্লি অমসুং থবক্কী খুদোংচাবা ফংহল্লি৷ গোরখপুরদা মহায়োগী গুরু গোরখনাথ অয়ুশ বিস্ববিদ্যলয় শেমগৎলক্কদৌরিবা অসিনা অয়ুশ সিস্তেমশিংগী মতাংদা হেন্না খঙহল্লগনি অমসুং অহেনবা মিংচৎ ফংহল্লগনি হায়না মহাক্না য়াম্না থাজনা ফোংদোকখি৷
রাস্ত্রপতিগী হিন্দীদা পীবা মেসেজ অদু উবা ফংনবা মফম অসিদা নম্বিয়ু
প্রধানমন্ত্রীরদপ্তর
প্রসিদ্ধ তামিল লেখক থিরু আজহা ভাল্লিয়াপ্পার জন্ম শতবর্ষে প্রধানমন্ত্রীর শ্রদ্ধার্ঘ্য
নয়াদিল্লি, ৭ নভেম্বর ২০২২
প্রধানমন্ত্রী শ্রী নরেন্দ্র মোদী প্রসিদ্ধ তামিল লেখক থিরু আজহা ভাল্লিয়াপ্পাকে তাঁর জন্ম শতবর্ষে শ্রদ্ধাঞ্জলি জানিয়েছেন।
এক ট্যুইটে প্রধানমন্ত্রী বলেছেন :
“থিরু আজহা ভাল্লিয়াপ্পাকে তাঁর জন্ম শতবর্ষে শ্রদ্ধাঞ্জলি জানাই। তিনি তাঁর কবিতা ও অসাধারণ লেখনীর জন্যই স্মরণীয় নন, ইতিহাস, সংস্কৃতি ও শিশু সাহিত্যকে জনপ্রিয় করার জন্য তাঁর গুরুত্বপূর্ণ অবদান রয়েছে। তাঁর প্রচেষ্টা আজকের এই সময়কালে অনেক মানুষকে অনুপ্রেরণা যোগায়।”
PG/AB/DM/
(
শিল্পওবাণিজ্যমন্ত্রক
গম রপ্তানি ক্ষেত্রে সরকার কিছু ছাড় ঘোষণা করেছে; সীমাশুল্ক দপ্তরে রপ্তানির জন্য নিবন্ধীকৃত গমকে ছাড় দেওয়া হয়েছে
নয়াদিল্লি, ১৭ মে, ২০২২
কেন্দ্রীয় সরকার বাণিজ্য দপ্তরের বৈদেশিক বাণিজ্য মহানির্দেশকের ১৩ই মে’র গম রপ্তানি সংক্রান্ত বিজ্ঞপ্তিতে কিছু ছাড় দিয়েছে। রপ্তানির জন্য যে গম ইতিমধ্যেই সীমাশুল্ক দপ্তরের কাছে পাঠানো হয়েছে এবং ১৩ই মে’র মধ্যে রপ্তানির জন্য প্রয়োজনীয় নিবন্ধীকরণের কাজ হয়েছে, সেই গম রপ্তানি করার জন্য সরকার অনুমতি দিয়েছে।
মিশরের জন্য যে গম কান্দলা বন্দর থেকে রপ্তানি হবে, সেই রপ্তানির অনুমতি কেন্দ্র বাতিল করেনি। মিশর সরকার গম রপ্তানির ক্ষেত্রে প্রয়োজনীয় অনুমতি দেওয়ার জন্য ভারতকে অনুরোধ জানিয়েছে। মিশরকে ৬১ হাজার ৫০০ মেট্রিক টন গম মেসার্স মেরা ইন্টারন্যাশনাল ইন্ডিয়া প্রাইভেট লিমিটেড রপ্তানি করবে। ইতিমধ্যেই ৪৪ হাজার ৩৪০ মেট্রিক টন গম জাহাজে তোলা হয়েছে। আর মাত্র ১৭ হাজার ১৬০ মেট্রিক টন গম জাহাজে তোলার বাকি আছে। পূবর্নির্ধারিত পুরো পরিমাণ গম মিশরে রপ্তানির অনুমতি সরকার দিয়েছে।
ভারতে সার্বিকভাবে খাদ্য নিরাপত্তা পরিস্থিতি বজায় রাখতে কেন্দ্র এর আগে গম রপ্তানির উপর নিষেধাজ্ঞা আরোপ করে। তবে, আন্তর্জাতিক বাজারের পরিবর্তিত পরিস্থিতি অনুযায়ী প্রতিবেশী রাষ্ট্র ও যেসব দেশে খাদ্য সঙ্কট রয়েছে, সেখানে প্রয়োজনীয় শস্য পাঠানোর সিদ্ধান্ত নেওয়া হয়েছে। নতুন এই নির্দেশিকা অনুযায়ী, ঋণ পত্রের মাধ্যমে এবং কেন্দ্রীয় সরকারের নীতি অনুসরণ করে যেসব দেশে গম রপ্তানির জন্য প্রয়োজনীয় ব্যবস্থা আগেই নেওয়া হয়েছে, সেখানে রপ্তানি অব্যাহত থাকবে।
নতুন এই নির্দেশিকার তিনটি উদ্দেশ্য হ’ল: ভারতের খাদ্য নিরাপত্তা ব্যবস্থাপনাকে নিশ্চিত করা ও মুদ্রাস্ফীতি নিয়ন্ত্রণ করা; যেসব দেশ খাদ্য সঙ্কটে ভুগছে, তাদের সাহায্য করা এবং সরবরাহকারী হিসাবে ভারতের বিশ্বাসযোগ্যতা বজায় রাখা। এছাড়াও, বাজারে গম মজুতদারি রোধ করতে নতুন এই নির্দেশিকা সহায়ক হবে।
(CG/CB/SB
কর্মী, জন-অভিযোগএবংপেনশনমন্ত্রক
লোকপাল প্রতিষ্ঠানের কাজকর্ম
নয়াদিল্লি, ২৫ জুলাই, ২০১৯
২০১৩’র লোকপাল ও লোকায়ুক্ত আইনের ৪  ধারা অনুযায়ী গঠিত সিলেকশন কমিটির সুপারিশের ভিত্তিতে ভারতের রাষ্ট্রপতি গত ১৯শে মার্চ লোকপালের চেয়ারম্যান ও ৮ জন সদস্য  নিয়োগ করেছেন। লোকপালের অধ্যক্ষ গত ২৩শে মার্চ এবং সদস্যরা গত ২৭শে মার্চ নিজেদের দায়িত্বভার গ্রহণ করেছেন। বর্তমানে লোকপাল প্রতিষ্ঠানের কাজকর্ম চালু রয়েছে। লোকপালের চেয়ারম্যান ও সদস্যরা হলেন –
বিচারপতি শ্রী পিনাকী চন্দ্র ঘোষ – চেয়ারম্যান
বিচারপতি শ্রী দিলীপ বাবাসাহেব ভোঁসলে – সদস্য 
বিচারপতি শ্রী প্রদীপ কুমার মহান্তি - সদস্য 
বিচারপতি শ্রীমতী অভিলাষা কুমারী - সদস্যা 
বিচারপতি শ্রী অজয় কুমার ত্রিপাঠী - সদস্য 
শ্রী দীনেশ কুমার জৈন – সদস্য
শ্রীমতী অর্চনা রামাসুন্দরম – সদস্যা
শ্রী মাহেন্দর সিং – সদস্য এবং
ডঃ ইন্দ্রজিৎ প্রসাদ গৌতম – সদস্য
২০১৩’র লোকপাল ও লোকায়ুক্ত আইনে কেন্দ্রে লোকপাল এবং রাজ্যগুলিতে লোকায়ুক্ত প্রতিষ্ঠান গঠনের সংস্থান রয়েছে। এ ধরণের প্রতিষ্ঠান নির্দিষ্ট কিছু সরকারি কর্তাব্যক্তির বিরুদ্ধে দুর্নীতিমূলক অভিযোগের তদন্ত করতে পারে। লোকসভায় এক প্রশ্নের লিখিত জবাবে এই তথ্য জানিয়েছেন কেন্দ্রীয় কর্মচারী, গণঅভিযোগ ও পেনশন দপ্তরের প্রতিমন্ত্রী ডঃ জিতেন্দ্র সিং।
CG/BD/SB
(Visitor Counter : 921
খাদ্যপ্রক্রিয়াকরণশিল্পমন্ত্রক
খাদ্য প্রক্রিয়াকরণ শিল্প স্থাপনের জন্য ঋণ
নতুন দিল্লি, ১৪ ডিসেম্বর, ২০২১
খাদ্য ও কৃষি প্রক্রিয়াকরণ জাতীয় কার্যক্রম এবং তার শৈল শৃংখল ভারতীয় রিজার্ভ ব্যাংকের অগ্রাধিকার খাতে ঋণ গ্রহণের নিয়মের অন্তর্ভুক্ত। রিজার্ভ ব্যাঙ্ক অফ ইন্ডিয়ার মাধ্যমে রিপোর্ট করা হয়েছে যে অগ্রাধিকার ক্ষেত্রে ঋণ নির্দেশিকাগুলির অধীনে খাদ্য এবং কৃষি প্রক্রিয়াকরণ ইউনিট গুলিকে ব্যাংকের মাধ্যমে ঋণ দেওয়ার জন্য পৃথক কোন লক্ষ্য নেই। ব্যাংকিং ব্যবস্থা থেকে ঋণগ্রহীতা প্রতি ১০০ কোটি টাকা পর্যন্ত খাদ্য ও কৃষি প্রক্রিয়াকরণ ইউনিটকে ঋণ হিসেবে শ্রেণীবদ্ধ করা যেতে পারে। গত তিন বছর এবং চলতি বছরে অগ্রাধিকার খাত ঋণ বা প্রায়োরিটি সেক্টর লেন্ডিং- এর অধীনে খাদ্য ও কৃষি প্রক্রিয়াকরণ খাতে বকেয়া ঋণের তথ্য নিম্নরূপ-
চলতি অর্থবছরে ৩০ সেপ্টেম্বর, ২০২১ পর্যন্ত-
স্টেট ব্যাঙ্ক অফ ইন্ডিয়া- ১৬৭৪৮.০৪ কোটি টাকা।
অন্যান্য রাষ্ট্রায়ত্ত ব্যাঙ্ক বা পাবলিক সেক্টর ব্যাঙ্ক- ৬২২২৫.২৮ কোটি টাকা।
বেসরকারি ব্যাঙ্ক- ৪৪৭৮৯.৯৯ কোটি টাকা।
সর্বমোট- ১২৩৭৬৩.৩০ কোটি টাকা।
খাদ্য প্রক্রিয়াকরণ খাতে নিয়োজিত উদ্যোক্তাদের কাছ থেকে ঋণ প্রত্যাখ্যান সংক্রান্ত কোন অভিযোগ মন্ত্রকের কাছে আসেনি। ব্যাঙ্ক সংক্রান্ত কোন সমস্যা হলে তা ব্যাংকের সাথে সক্রিয় যোগাযোগের মাধ্যমে সমাধান করা হয়।
আজ লোকসভায় এক লিখিত প্রশ্নের জবাবে খাদ্য প্রক্রিয়াকরণ শিল্প মন্ত্রকের প্রতিমন্ত্রী শ্রী প্রহ্লাদ সিং প্যাটেল এই তথ্য জানিয়েছেন।
CG/ SB
(Visitor Counter : 73
যোগাযোগওতথ্যপ্রযুক্তিমন্ত্রক
মুখ্য নির্বাচন কমিশনার শ্রী সুশীল চন্দ্রর সঙ্গে ২০১৮ ও ২০১৯ ব্যাচের আইপিএস প্রবেশনারদের মতবিনিময়
নয়াদিল্লি, ১৯ অগাস্ট, ২০২১
মুখ্য নির্বাচন কমিশনার শ্রী সুশীল চন্দ্র আজ নতুন দিল্লির নির্বাচন সদনে ২০১৮ এবং ২০১৯ ব্যাচের ইন্ডিয়ান টেলিকম্যুনিকেশনস্ সার্ভিস  ট্রেনি অফিসারদের সঙ্গে মতবিনিময় করেন। ইন্ডিয়ান ইন্টারন্যাশনাল ইন্সটিটিউট অফ ডেমোক্রেসি অ্যান্ড ইলেকশন ম্যানেজমেন্টে আইটিএস আধিকারিকদের দু’দিনের প্রশিক্ষণ শিবিরে এই মতবিনিময়ের আয়োজন করা হয়।
আইটিএস আধিকারিকরা টেলিযোগাযোগ সম্পর্কিত প্রযুক্তি ও ব্যবস্থাপনা সংক্রান্ত কাজ করেন। যোগাযোগ মন্ত্রকের অধীনস্থ টেলিযোগাযোগ দপ্তর আইটিএস আধিকারিকদের নিয়োগ, প্রশিক্ষণ, ডেপুটেশনে পাঠানো, বেতন এবং শৃঙ্খলা সংক্রান্ত বিষয়গুলি দেখে থাকে। টেলিযোগাযোগ দপ্তরের নীতি-নির্ধারণ, নীতি বাস্তবায়ন, লাইসেন্স সংক্রান্ত বিভিন্ন কাজ করার পাশাপাশি, অবৈধভাবে টেলিযোগাযোগের কোনও কাজ হলে তার বিরুদ্ধে এইসব আধিকারিকরা প্রয়োজনীয় ব্যবস্থা নেন।
CG/CB/SB
(Visitor Counter : 97
বৈদ্যুতিন ও তথ্যপ্রযুক্তি মন্ত্রক
তথ্য প্রযুক্তির হার্ডওয়্যার শিল্পের ১৯টি সংস্থা পিএলআই প্রকল্পে আবেদন করেছে
নয়াদিল্লী, ৪ মে, ২০২১
তথ্য প্রযুক্তি হার্ডওয়্যার শিল্পের ১৯টি সংস্থা, উৎপাদনভিত্তিক উৎসাহ প্রকল্প বা পিএলআই প্রকল্পে আবেদন করেছে। তেসরা মার্চ এই প্রকল্পটির বিজ্ঞপ্তি জারি করা হয়েছিল। ৩০ এপ্রিল পর্যন্ত এর জন্য আবেদনপত্র জমা নেওয়া হয়েছে। পয়লা এপ্রিল থেকে বিশেষ ছাড়ের সুযোগ প্রযোজ্য হবে।
যেসব হার্ডওয়্যার সংস্থাগুলি বৈদ্যুতিন হার্ডওয়্যার নির্মাণকারী সংস্থা হিসেবে এই প্রকল্পে আবেদন করেছে সেগুলি হল ডেল, আইসিটি , ফ্লেক্সট্রনিক্স, রাইজিং স্টার হাইটেক এবং লাভা।
দেশীয় সংস্থা হিসেবে যে ১৪টি কোম্পানী আবেদন করেছে তার মধ্যে আছে ডিক্সন, ইনফো পাওয়ার , ভগবতি  সিরমা অরবিক, নিওলিঙ্ক, অপটিমাস, নেটওয়েব, ভিভিডিএন, স্মাইল ইলেট্রনিক্স, পানাকে ডিজিলাইফ, এইচএলবিএস, আরডিপি ওয়ার্ক স্টেশন এবং কোকোনিক্স। এই সংস্থাগুলি তাদের উৎপাদন সংক্রান্ত কাজকর্ম যথেষ্টভাবে বাড়াবে এবং তথ্য প্রযুক্তির হার্ডওয়্যার উৎপাদনে বিকাশ ঘটাবে।
উৎপাদন ভিত্তিক উৎসাহ প্রকল্প  ৪ শতাংশ থেকে ২ শতাংশ বা ১ শতাংশ পর্যন্ত বিক্রি বাড়লে উৎসাহভিত্তিক ছাড় দেবে। ২০১৯-২০ অর্থবর্ষে যে পরিমাণ পণ্য সামগ্রী বিক্রি হয়েছে তার ওপর ভিত্তি করে এই ছাড়ের বিষয়টি নির্ধারিত হবে। ২০২১-২২ অর্থবর্ষ থেকে ২০২৪-২৫ অর্থবর্ষ পর্যন্ত এই সুযোগ দেওয়া হবে।
কেন্দ্রীয় বৈদ্যুতিন ও তথ্যপ্রযুক্তি, যোগাযোগ, আইন ও বিচারমন্ত্রী শ্রী রবি শঙ্কর প্রসাদ আবেদনপত্রগুলি জমা নেওয়ার পর জানান, সরকারের তথ্যপ্রযুক্তি হার্ডওয়্যার শিল্পে এই পিএলআই প্রকল্প সফল হতে চলেছে। দেশ-বিদেশের সংস্থাগুলি এদেশে বৈদ্যুতিন যন্ত্রপাতি বানাতে উৎসাহি হয়েছে। এর মাধ্যমে শিল্পসংস্থাগুলির ভারতের প্রতি আস্থার প্রতিফলন ঘটেছে এবং ভারতকে আন্তর্জাতিক মানের উৎপাদন কেন্দ্র হিসেবে গড়ে তোলার মধ্য দিয়ে প্রধানমন্ত্রী শ্রী নরেন্দ্র মোদী যে উৎসাহ দেখিয়েছিলেন তা বাস্তবায়িত হবে।
প্রধানমন্ত্রীর নেতৃত্বে ডিজিটাল ইন্ডিয়া এবং মেক ইন ইন্ডিয়া কর্মসূচির মাধ্যমে গত ৫ বছরে দেশে বৈদ্যুতিন সামগ্রীর উৎপাদন বৃদ্ধি পেয়েছে। ২০১৯ সালে বৈদ্যুতিন শিল্পের ওপর জাতীয় নীতি ঘোষিত হয়। ল্যাপটপ, ট্যাবলেট, অল ইন ওয়ান পার্সোনাল কম্পিউটার এবং সার্ভারের মতো সামগ্রী এই প্রকল্পের আওতায় দেশে তৈরি করা হবে। যেসব সংস্থা এগুলি তৈরি করবে তাদের জন্য বিশেষ উৎসাহ ব্যাঞ্জক সুবিধার ব্যবস্থা করা হয়েছে।
আগামী ৪ বছর ধরে এই প্রকল্পে প্রায় ১ লক্ষ ৬০ হাজার কোটি টাকার সামগ্রী উৎপাদিত হবে। এর মধ্যে তথ্যপ্রযুক্তি হার্ডওয়্যার কোম্পানীগুলি ১ কোটি ৩৫ লক্ষ টাকার সামগ্রী উৎপাদন করবে। দেশীয় সংস্থাগুলি ২৫ হাজার কোটি টাকার পণ্য সামগ্রী উৎপাদন করবে।
এই প্রকল্পে রপ্তানী উল্লেখযোগ্যভাবে বৃদ্ধি পাবে। আগামী ৪ বছরে মোট উৎপাদনের মধ্যে ১৬ হাজার কোটি টাকার পণ্য উৎপাদন করা হবে। এর মধ্যে ৩৭ শতাংশ অর্থাৎ ৬০ হাজার কোটি টাকার পণ্য রপ্তানী করা হবে। এছাড়াও এই প্রকল্প অতিরিক্ত আরও ২৩৫০ কোটি টাকার বৈদ্যুতিন সামগ্রী উৎপাদনে বিনিয়োগ নিয়ে আসবে। আগামী ৪ বছরে এর মাধ্যমে ৩৭ হাজার ৫০০ জনের সরাসরি কর্মসংস্থান হবে। এছাড়াও পরোক্ষভাবে ৩ গুণ বেশি কর্মসংস্থানের সৃষ্টি হবে।
দেশে বৈদ্যুতিন পণ্যের চাহিদা ক্রমশ বৃদ্ধি পাওয়ায় ২০২৫ সালের মধ্যে এই শিল্পের যথেষ্ট অগ্রগতি হবে। কেন্দ্রীয় মন্ত্রী আশা করেন বৈদ্যুতিন সামগ্রী উৎপাদনের জন্য পিএলআই স্কিম সহ নানান উদ্যোগের ফলে ভারত বৈদ্যুতিন সরঞ্জাম প্রস্তুত করার ক্ষেত্রে আন্তর্জাতিক স্তরে আকর্ষণীয় গন্তব্য হয়ে উঠবে এবং আত্মনির্ভর ভারত অভিযানে গতি আসবে। ভোকাল ফর লোকাল উদ্যোগেরও এরফলে সুবিধা হবে।
(SC/CB /NS
প্রধানমন্ত্রীরদপ্তর
ভারত - জাপান বাণিজ্যিক কর্মসূচিতে প্রধানমন্ত্রী শ্রী নরেন্দ্র মোদীর বক্তব্য
নতুন দিল্লি, ১৯ মার্চ, ২০২২
আমার বন্ধু, প্রধানমন্ত্রী কিশিদাজী,
উভয় দেশের প্রতিনিধিবৃন্দ,
কেন্দ্রীয় মন্ত্রিসভায় আমার সহকর্মীগণ,
গুজরাটের অর্থমন্ত্রী শ্রী কানুভাই দেশাই,
ভারত - জাপান বিজনেস লিডার্স ফোরামের সমস্ত সদস্যবৃন্দ,
আপনাদের সকলকে স্বাগত।
প্রত্যেককে নমস্কার!
জাপান থেকে ভারতে আগত সমস্ত বন্ধু এবং প্রধানমন্ত্রী কিশিদা জী-কে সাদর অভ্যর্থনা।
আমি অত্যন্ত আনন্দিত যে, দু-বছরেরও বেশি সময় অতিবাহিত হওয়ার পর আমরা ভারত ও জাপানের মধ্যে শীর্ষ পর্যায়ে বৈঠক আয়োজন করতে সক্ষম হয়েছি।
ভারত - জাপান বিশেষ কৌশলগত ও বিশ্ব অংশীদারিত্বে আমাদের অর্থনৈতিক সম্পর্ক একটি মজবুত ভিত্তি।
কোভিড পরবর্তী সময়ে অর্থব্যবস্থার পুনরুদ্ধার ও আর্থিক নিরাপত্তার জন্য ভারত - জাপান অর্থনৈতিক অংশীদারিত্ব না কেবল দুই দেশকে, বরং সমগ্র এই অঞ্চল ও বিশ্বকেও আস্থা ও স্থিতিশীলতা প্রদান করবে।
ভারতে বিভিন্ন ক্ষেত্রে যে সমস্ত সংস্কারমূলক উদ্যোগ এবং উৎপাদন সংযুক্ত উৎসাহ ভাতা কর্মসূচি গ্রহণ করা হয়েছে, তা আগের তুলনায় এখন অনেক বেশি ইতিবাচক অনুকূল বাতাবরণ গড়ে তুলছে।
ভদ্রমহোদায় / মহোদয়াগণ,
ভারতে জাতীয় পরিকাঠামো পাইপলাইনে নয় হাজারটির বেশি প্রকল্প রয়েছে, যেখানে বিনিয়োগের আনুমানিক পরিমাণ প্রায় ১.৮ ট্রিলিয়ন ডলার। পরিকাঠামো সংক্রান্ত এই প্রকল্পগুলি সহযোগিতার একাধিক সুযোগ করে দেবে।
জাপানের সংস্থাগুলি উৎসাহের সঙ্গে আমাদের এই প্রয়াসে সামিল হবে বলে আমি আশা করি। এজন্য আমরা জাপানের সংস্থাগুলিকে সম্ভাব্য সবরকম সাহায্যে অঙ্গীকারবদ্ধ।
বন্ধুগণ,
ভারত - জাপান সম্পর্কের কেন্দ্রস্থলে রয়েছে সমৃদ্ধি, অগ্রগতি ও অংশীদারিত্ব। দুই দেশের মধ্যে অর্থনৈতিক সম্পর্ককে আরও এগিয়ে নিয়ে যেতে ভারত - জাপান বিজনেস লিডার্স ফোরাম গুরুত্বপূর্ণ ভূমিকা নিতে পারে। এজন্য আমি আপনাদের সকলকে অভিনন্দন ও শুভকামনা জানাই।
অসংখ্য ধন্যবাদ!
বিঃদ্রঃ - এটি প্রধানমন্ত্রীর বক্তব্যের আক্ষরিক অনুবাদ নয়, মূল ভাষণ তিনি হিন্দিতে দিয়েছিলেন।
CG/BD/AS/
(
পেট্রোলিয়ামওপ্রাকৃতিকগ্যাসমন্ত্রক
ওডিশার মুখ্য সচিব এবং জেলা কর্তৃপক্ষগুলি ঘূর্ণিঝড় ফণী’র মোকাবিলায় ইন্ডিয়ান অয়েলের গৃহীত পদক্ষেপের প্রশংসা করলেন
কলকাতা, ০৮ মে, ২০১৯
ওডিশার মুখ্য সচিব, বিভিন্ন জেলা কর্তৃপক্ষ এবং সরকারি আধিকারিকরা ঘূর্ণিঝড় ফণীর মোকাবিলায় ইন্ডিয়ান অয়েল লিমিটেডের সক্রিয় ভূমিকার প্রশংসা করলেন। ওডিশায় কেন্দ্রীয় রাষ্ট্রায়ত্ত সংস্থাগুলির প্রধান শ্রী শুভজিৎ ঘোষ একটি পর্যালোচনা বৈঠকে বলেন, ঘূর্ণিঝড় ফণী ৩০শে এপ্রিল যখন তার গতিপথ পরিবর্তন করেছিল, তখন ইন্ডিয়ান অয়েলের কর্মকর্তা শ্রী সঞ্জীব সিং এবং মার্কেটিং বিভাগের নির্দেশক শ্রী গুরমিত সিং গঞ্জাম, খুরদা, পুরী, কটক, কেন্দ্রাপাড়া, জগৎসিংপুর, ভদ্রক, বালাসোর, ময়ূরভঞ্জ, ঢেঙ্কানল এবং গজপতি জেলায় সমস্ত খুচরো বিক্রয় কেন্দ্রগুলি সচল রাখতে প্রয়োজনীয় পদক্ষেপ নিয়েছিলেন।
ঐ দুর্যোগের সময়ে ২রা এপ্রিল ভোর ৬টা থেকে ইন্ডিয়ান অয়েল করপোরেশন লিমিটেডের দপ্তরে একটি কন্ট্রোল সেল সবসময় সক্রিয় ছিল। পয়লা মে শ্রমিক দিবসে ঝাড়সুগুডায় ইন্ডিয়ান অয়েলের বটেলিং প্ল্যান্টে এবং জাতনি ও ঝাড়সুগুডায় তেল সরবরাহের বিভিন্ন কেন্দ্রে গ্যাস ও তেলের ভান্ডার বাড়ানো হয়েছিল। তবে, সতর্কতামূলক ব্যবস্থা হিসাবে বালাসোর ইউনিটটিকে বন্ধ রাখা হয়। রেলের ডিপো, উপকূল রক্ষী বাহিনী, বিমানবন্দর কর্তৃপক্ষ, মহানদী কয়লা খনি, এনটিপিসি, ইফকো, টেলিযোগাযোগ সংস্থা, বিভিন্ন খনি শিল্প প্রতিষ্ঠান সহ রাষ্ট্রায়ত্ত সংস্থাগুলিতে প্রয়োজনীয় ব্যবস্থা নেওয়া হয়। এছাড়া, মহারাষ্ট্র, তেলেঙ্গানা, অন্ধ্রপ্রদেশ, বিহার ও উত্তর প্রদেশ থেকে ইন্ডিয়ান অয়েলের ৫টি মোবাইল ইউনিট ওডিশার জন্য পাঠানো হয়। নির্দিষ্ট সময়ের পরও ক্ষতিগ্রস্ত জেলাগুলিতে গ্যাস সরবরাহ বজায় রাখায় পরিস্থিতি স্বাভাবিক থাকে।
জরুরি অবস্থায় এবং নিরাপত্তার জন্য সংস্থার সেলস্ গ্রুপ উপকূলবর্তী এলাকায় কয়েকটি দল গঠন করে প্রয়োজনীয় ব্যবস্থা নেয়। ঘূর্ণিঝড়ের পর দলের সদস্যরা খুচরো বিক্রয় কেন্দ্রগুলি থেকে জঞ্জাল সাফাইয়ের জন্য ঠিকাদার সংস্থাগুলির সঙ্গে একযোগে কাজ করে।
CG/CB/SB
(Visitor Counter : 74
প্রধানমন্ত্রীরদপ্তর
উত্তরপ্রদেশের হামিরপুরে সড়ক দুর্ঘটনায় প্রাণহানির খবরে প্রধানমন্ত্রীর শোক প্রকাশ
নয়াদিল্লি, ২২ জুন, ২০২২
প্রধানমন্ত্রী শ্রী নরেন্দ্র মোদী উত্তরপ্রদেশের হামিরপুরে প্রাণহানির ঘটনায় গভীর শোক ব্যক্ত করেছেন। তিনি দুর্ঘটনায় আহতদের দ্রুত আরোগ্য কামনা করেন।
প্রধানমন্ত্রীর দপ্তর থেকে এক ট্যুইট বার্তায় জানানো হয়েছে, “উত্তরপ্রদেশের হামিরপুরের পথ দুর্ঘটনা অত্যন্ত দুর্ভাগ্যজনক। দুর্ঘটনায় নিহতদের নিকটজনেদের গভীর সমবেদনা জানাই, আহতদের দ্রুত আরোগ্য কামনা করছি। রাজ্য সরকার এবং স্থানীয় প্রশাসন আহতদের সব ধরনের সহায়তা করছে প্রধানমন্ত্রী @narendramodi।”
PG/CB/DM
(
সড়কপরিবহণওমহাসড়কমন্ত্রক
চারধাম পরিযোজনার আওতায় চাম্বা সুড়ঙ্গের উদ্বোধন করেছেন নীতিন গড়করি
নয়াদিল্লি, ২৬ মে, ২০২০
কেন্দ্রীয় সড়ক পরিবহণ, মহাসড়ক এবং অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রী শ্রী নীতিন গড়করি আজ ভিডিও কনফারেন্সের মাধ্যমে চারধাম পরিযোজনার আওতায় চাম্বা সুড়ঙ্গের উদ্বোধন করেছেন। ৯৪ নম্বর জাতীয় সড়কের অধীনস্থ ঋষিকেশ ও ধারাসু-র মধ্যে থাকা ব্যস্ত চাম্বা শহরের তলায় ৪৪০ মিটার দীর্ঘ এই সুড়ঙ্গ নির্মাণের কাজটি করছে সীমান্ত সড়ক সংগঠন । কোভিড-১৯ মহামারীর ফলে দেশ জুড়ে লকডাউনের মধ্যে এই সুড়ঙ্গ নির্মাণের কাজ ছিল খুবই চ্যালেঞ্জের। নরম ভূ-স্তর, জল চুঁইয়ে পড়া, বাড়িগুলির বসে যাওয়ার আশঙ্কা, জমি অধিগ্রহণ সমস্যা এবং কোভিড-১৯-এর লকডাউনের ফলে বিভিন্ন নিষেধাজ্ঞার মধ্যেই এই সুড়ঙ্গ তৈরির কাজ করা হয়েছে।
শ্রী গড়করি জানান, ঋষিকেশ-ধারাসু-গঙ্গোত্রী সড়কটি উত্তরাখণ্ডের আর্থ-সামাজিক এবং ধর্মীয় পটভূমিকায় অত্যন্ত গুরুত্বপূর্ণ। এই সুড়ঙ্গের উদ্বোধনের ফলে চাম্বা শহরের যানজট কমবে। এছাড়া, ১ কিলোমিটার রাস্তা কম যেতে হবে, যার ফলে আগে যে দূরত্ব পৌঁছতে ৩০ মিনিট সময় লাগত, এখন তা ১০ মিনিটে পৌঁছে যাওয়া যাবে। শ্রী গড়করি বিআরও-র ভূমিকার প্রশংসা করেন এবং জানান, নির্ধারিত সময়ের তিন মাস আগেই এই সুড়ঙ্গের কাজ শেষ হয়েছে।
বিআরও-র মহানির্দেশক লেফটেন্যান্ট জেনারেল হরপাল সিং বলেন, এই সুড়ঙ্গের উত্তর প্রান্তের কাজ ২০১৯-এর জানুয়ারি মাসে শুরু হয়েছিল। কিন্তু স্থানীয় বাসিন্দাদের নিরাপত্তার আশঙ্কা ও ক্ষতিপূরণের দাবির জন্য বাধাদানের ফলে দক্ষিণাংশের কাজ ২০১৯-এর অক্টোবর থেকে শুরু হয়। সময় বাঁচাতে দিন এবং রাত উভয় সময়েই নির্মাণ কাজ করা হয়েছে। চারধাম প্রকল্পে বিআরও গুরুত্বপূর্ণ ভূমিকা নিয়েছে। এই সংস্থার ‘টিম শিবালিক’ এই সুড়ঙ্গ তৈরির কাজটিতে অস্ট্রিয়ার প্রযুক্তির সাহায্য নিয়েছে।
১২ হাজার কোটি টাকার চারধাম প্রকল্পের দৈর্ঘ্য ৮৮৯ কিলোমিটার। জাতীয় মহাসড়কের মোট ২৫০ কিলোমিটার রাস্তা বিআরও তৈরি করছে যার ফলে, তীর্থযাত্রীদের গঙ্গোত্রী এবং বন্দ্রীনাথে যেতে সুবিধা হবে। এই প্রকল্পের বেশিরভাগ কাজই নির্ধারিত সময়ের আগেই সম্পন্ন হচ্ছে। বিআরও অক্টোবরের মধ্যে তার অংশের কাজগুলি শেষ করে ফেলবে।
ঋষিকেশ-ধারাসু-র মধ্যে ৯৪ নম্বর জাতীয় সড়কের কাজ, ধারাসু-গঙ্গোত্রীর মধ্যে ১০৮ নম্বর জাতীয় সড়কের কাজ এবং যোশীমঠ-মানা-র মধ্যে ৫৮ নম্বর জাতীয় সড়কের বেশ কিছু কাজ বিআরও করছে।
এর মধ্যে ধারাসু থেকে গঙ্গোত্রীর অংশটি জুন মাসে, ঋষিকেশ থেকে ধারাসু-র মধ্যে অংশটি জুলাই মাসে এবং চিনিয়ালিসয়ার বাইপাস অক্টোবর মাসে শেষ হওয়ার কথা।
চাম্বা শহরের তলায় নবনির্মিত এই সুড়ঙ্গটি ঘোড়ার খুড়ের আকৃতির। এই প্রকল্পের জন্য মোট খরচ ধরা হয়েছে ১০৭ কোটি ৭ লক্ষ টাকা।
(CG/CB/DM